Ադամ Մարուշիչ

**Ադամ Մարուշիչ** (, ), չեռնոգորացի պրոֆեսիոնալ ֆուտբոլիստ։ Ներկայումս հանդես է գալիս Լացիոյի և Չեռնոգորիայի ազգային հավաքականի կազմում։ Խաղում է աջ կիսապաշտպանի դիրքում։

## Ակումբային կարիերա
### Վոժդովաց
Պրոֆեսիոնալ կարիերան Մարուշիչը սկսել է Վոժդովացում։ Մի քանի մրցաշրջան ցածր դիվիզիոններում անցկացնելուց հետո իր դեբյուտը Սերբիայի առաջնությունում նշեց 2013 թվականի օգոստոսի 10-ին՝ ՕՖԿ Բեոգրադի դեմ խաղում։ Իր առաջին գոլը խփեց օգոստոսի 17-ին՝ Վոյվոդինայի դեմ խաղում։ Օգոստոսի 24-ին Մարուշիչը գոլի և գոլային փոխանցման հեղինակ դարձավ Յավոր Իվանիցայի դեմ խաղում՝ օգնելով Վոժվոդացին հաղթել 2-0 հաշվով։ Սեպտեմբերի 22-ին նա խփեց Ցրվենա Զվեզդայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2014 թվականի ապրիլի 5-ին չեռնոգորացին դուբլ ձևակերպեց Դոնյի Սրեմի դեմ խաղում։ 2013-14 մրցաշրջանում Մարուշիչը անցկացրեց 27 հանդիպում առաջնությունում՝ դառնալով 6 գոլի և 2 գոլային փոխանցման հեղինակ։

### Կորտրեյկ
2014 թվականի հունիսի 18-ին Մարուշիչը 3 տարվա պայմանագիր կնքեց Կորտրեյկի հետ։ Իր դեբյուտը Բելգիայի առաջնությունում նշեց հուլիսի 27-ին՝ թիմի մեկնարկային կազմում խաղադաշտ դուրս գալով Զյուլտե Վարեգեմի դեմ խաղում։ Իր առաջին գոլը խփեց օգոստոսի 9-ին՝ Մեխելենի դեմ խաղում։ Նոյեմբերի 1-ին Մարուշիչը դուբլ ձևակերպեց Սերկլ Բրյուգեի դեմ խաղում։ Նոյեմբերի 23-ին նա գոլի և գոլային փոխանցման հեղինակ դարձավ Զյուլտե Վարեգեմի դեմ խաղում։ 2015 թվականի մարտի 1-ին Մարուշիչը հեռացվեց խաղադաշտից Անդերլեխտի դեմ խաղում՝ ստանալով երկրորդ դեղին քարտը հանդիպման 81-րդ րոպեին։ 2016 թվականի փետրվարի 20-ին չեռնոգորացին գոլ խփեց Սենտ-Տրյույդենի դեմ խաղում՝ օգնելով իր թիմին հաղթել 3-0 հաշվով։ Կորտրեյկի կազմում անցկացրած 2 մրցաշրջաններում Մարուշիչը մասնակցեց 74 հանդիպման՝ դառնալով 11 գոլի և 3 գոլային փոխանցման հեղինակ։

### Օստենդե
2016 թվականի հունիսի 27-ին Մարուշիչը 900․000 եվրոյի դիմաց տեղափոխվեց Օստենդե։ Իր դեբյուտը ակումբի կազմում նշեց հուլիսի 31-ին՝ փոխարինման մտնելով Գենկի դեմ խաղում։ Իր առաջին գոլը խփեց օգոստոսի 14-ին՝ Մուսկրոնի դեմ խաղում՝ այս խաղում տալով նաև գոլային փոխանցում և օգնելով իր թիմին հաղթել 2-1 հաշվով։ 2017 թվականի մարտի 18-ին Մարուշիչը գոլային փոխանցում տվեց, ապա նաև իրացրեց հետխաղյա 11-մետրանոցը Բելգիայի գավաթի եզրափակչի Զյուլտե Վարեգեմի դեմ խաղում, սակայն Օստենդեն պարտվեց 11-մետրանոցների հարվածաշարում։ Մայիսի 7-ին նա գոլի և գոլային փոխանցման հեղինակ դարձավ Գենտի դեմ խաղում։ Օստենդեի կազմում Մարուշիչը անցկացրեց 40 հանդիպում՝ դառնալով 5 գոլի և 6 գոլային փոխանցման հեղինակ։

### Լացիո
2017 թվականի հուլիսի 1-ին Մարուշիչը 5 տարվա պայմանագիր կնքեց Լացիոյի հետ։ Իր դեբյուտը նշեց օգոստոսի 13-ին՝ փոխարինելով Դուշան Բաստային Իտալիայի սուպերգավաթի Յուվենտուսի դեմ խաղում։ Առաջին հանդիպումը Սերիա A-ում անցկացրեց օգոստոսի 20-ին՝ ՍՊԱԼ-ի դեմ խաղում։ Եվրոպական առաջնություններում իր դեբյուտը նշեց սեպտեմբերի 14-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի Վիտեսի դեմ խաղում։ Իր առաջին գոլը Սերիա A-ում Մարուշիչը խփեց սեպտեմբերի 24-ին՝ Վերոնայի դեմ խաղում։ Այս խաղում նա նաև 2 գոլային փոխանցում տվեց Չիրո Իմոբիլեին՝ օգնելով Լացիոյին հաղթել 3-0 հաշվով։ 2018 թվականի փետրվարի 25-ին Մարուշիչը հեռացվեց խաղադաշտից Սասուոլոյի դեմ խաղում՝ կարմիր քարտ ստանալով հանդիպման 62-րդ րոպեին։ Ապրիլի 18-ին չեռնոգորացին 2 գոլային փոխանցում տվեց Ֆիորենտինայի դեմ խաղում։ Իր առաջին մրցաշրջանում Մարուշիչը անցկացրեց 39 հանդիպում բոլոր մրցաշարերում՝ դառնալով 3 գոլի և 9 գոլային փոխանցման հեղինակ։

Իր առաջին գոլը եվրոպական առաջնություններում Մարուշիչը խփեց 2018 թվականի հոկտեմբերի 25-ին՝ Եվրոպայի Լիգայի խմբային փուլի Օլիմպիկ Մարսելի դեմ խաղում։ Դեկտեմբերի 29-ին չեռնոգորացին կարմիր քարտ ստացավ Տորինոյի դեմ խաղում։ 2019 թվականի փետրվարի 20-ին նա հեռացվեց խաղադաշտից Եվրոպայի Լիգայի 1/16 եզրափակչի Սևիլյայի դեմ խաղում՝ կարմիր քարտ ստանալով հանդիպման 71-րդ րոպեին։ Մարտի 17-ին Մարուշիչը գոլ խփեց Պարմայի դեմ խաղում։ Մայիսի 15-ին նա թիմի մեկնարկային կազմում խաղադաշտ դուրս եկավ Իտալիայի գավաթի եզրափակչի Ատալանտայի դեմ խաղում՝ օգնելով իր թիմին հաղթել 2-0 հաշվով և նվաճել գավաթը։ 2018-19 մրցաշրջանում Մարուշիչը անցկացրեց 34 հանդիպում՝ դառնալով 2 գոլի և 1 գոլային փոխանցման հեղինակ։

Դեկտեմբերի 22-ին Մարուշիչը մնաց պահեստայինների նստարանին Իտալիայի սուպերգավաթի Յուվենտուսի դեմ խաղում, որտեղ Լացիոն հաղթեց 3-1 հաշվով։

## Միջազգային կարիերա
Թեև Մարուշիչը ծնվել է Բելգրադում և իրավասու էր ներկայացնել Սերբիան միջազգային ասպարեզում, նա որոշեց հանդես գալ Չեռնոգորիայի կազմում։ Իր դեբյուտը Չեռնոգորիայի ազգային հավաքականում նշեց 2015 թվականի մարտի 27-ին՝ թիմի մեկնարկային կազմում խաղադաշտ դուրս գալով Ռուսաստանի դեմ խաղում։ 2017 թվականի սեպտեմբերի 4-ին նա տվեց Ռումինիայի դեմ հանդիպման միակ գոլի գոլային փոխանցումը՝ օգնելով Չեռնոգորիային հաղթել 1-0 հաշվով։

## Կարիերայի վիճակագրություն
### Ակումբային վիճակագրություն
*2020 թվականի հունվարի 12-ի դրությամբ*

### Միջազգային վիճակագրություն
*2020 թվականի հունվարի 12-ի դրությամբ*

## Նվաճումներ
### Ակումբային
**Լացիո**

* Իտալիայի գավաթ. 2018–19
* Իտալիայի սուպերգավաթ. 2017, 2019

## Ծանոթագրություններ

## Արտաքին հղումներ
* Մարուշիչի պաշտոնական Ինստագրամի էջը
* Մարուշիչը transfermarkt-ում
* Մարուշիչը soccerbase.com-ում
* Մարուշիչը WhoScored.com կայքում
* Մարուշիչը Վոժդովացի պաշտոնական կայքում
* Մարուշիչը Լացիոյի պաշտոնական կայքում 
* Մարուշիչը Սերիա A-ի պաշտոնական կայքում 
* Մարուշիչը ՈՒԵՖԱ-ի պաշտոնական կայքում

Կատեգորիա:Իտալիայի լեգեոներ ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Վոժդովացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Օստենդեի ֆուտբոլիստներ